33. schôdza NR SR - 6.deň - B. popoludní
Dátum: 2025-04-02
Poslanec: Dvořák, Oskar (PS)
Druh vystúpenia: Vystúpenie v rozprave

148. Ďakujem za slovo. Prenechávam teda svoje poradie kolegovi, pretože zažil som si tu teda, čo tu pán predseda Šutaj Eštok vypľul a vyprázdnil sa tu teda na kolegov a podľa mňa aj dosť neférovo, takže rád si aj pozriem teda, že ako mu kolega odpovie. A ja zároveň teda začnem tým, máme tu zastupujúceho pána ministra, ktorý teda veľmi dobre chápe tú situáciu s tou slintačkou a krívačkou, aké akútne teda je to ohrozenie, tá epidémia, však prijímali sme tu konečne nejaké opatrenia v skrátenom legislatívnom konaní. My to tiež nespochybňujeme, myslíme si, že naozaj treba počúvať odborníkov, treba prijímať opatrenia, treba prijímať opatrenia také, aké si prijímajú aj okolité krajiny, ich odborné konzíliá, čo povedia naši veterinári, naši odborníci, máme k tomu pristupovať naozaj zodpovedne. A práve preto chcem dať do kontrastu k tomuto zákonu, nemohlo to, myslím si, že tá náhoda toho, ako to tu prebieha, ako rokujeme, nemohlo vyjsť lepšie. Pretože dávam do kontrastu tieto amnestie pre porušovateľov opatrení, covidových opatrení, protipandemických opatrení, ktoré navrhovali odborníci, navrhovali ich naši hygienici, navrhovalo ich konzílium odborníkov, kde sme mali teda medicínske autority, rôzne špičky, hygienikov, epidemiológov, vakcinológov, všetky naše špičky tam boli. Títo ľudia navrhovali opatrenia, ktoré mali ochrániť zdravie našich obyvateľov, ktoré mali zabrániť šíreniu tej nákazlivej choroby hlavne v tom čase, keď sme ešte nemali ani vakcíny a spoliehali sme sa teda na izoláciu v tých vlnách. No a boli tu ľudia, ktorí sa rozhodli teda, či už nejak vedome, zo zlomyseľnosti, alebo či už len kvôli tomu, že podliehali nejakým dezinformáciám, sa rozhodli nerešpektovať tieto opatrenia. Počkám, kým teda... pardon, rušíte ma, páni. Ja teda... no a mali sme tu zároveň, jak sme tu zavádzali teda tie protipandemické opatrenia, aby sme zabránili škodám na zdraví našich obyvateľov, tak boli tu ľudia, ktorí sa rozhodli, že tieto opatrenia nebudú rešpektovať. A ohrozovali tým seba, ale ohrozovali tým svojich blízkych, ale aj svojich spoluobčanov, pretože vedome a niekedy aj nevedome, ale akože vedome tým, že nedodržiavali opatrenia, šírili túto nákazu. Zároveň to bolo veľmi nerešpektujúce voči ľuďom, ktorí pracovali v nemocniciach, naozaj dreli deň, noc, nedostatok lekárov, anesteziológov, však kolega Stachura je anesteziológ, on by vedel povedať tuto pánovi Eštokovi, potom následne aj povie. To sú ľudia, ktorí makali naozaj, v tých oblekoch tam boli zavretí, spotili sa, nemali dostatok spánku, zachraňovali ľudí, rozhodovali sa, koho niekedy budú intubovať, koho nebudú, kto má väčšiu šancu na prežitie, mali sme nedostatok prístrojov, to bola naozaj krízová, vojnová situácia takmer. A napriek tomu boli tu ľudia, ktorí sa rozhodli teda chodiť bez rúšok, stretávať sa a akcelerovať to šírenie tej smrteľnej nákazy. No a týchto ľudí my dneska ideme amnestovať. Ideme im povedať, že je to v poriadku, že ste nedodržiavali opatrenia, ešte vám teda aj tie pokuty, ktoré ste dostali, tak vám ich preplatíme naspäť. A zároveň vy vo vláde ste takí pokrytci, že keď tu máme nákazu slintačky a krívačky, tak sa postavíte a hovoríte, že máme rešpektovať nariadenia odborníkov. No a čo to znamená? Však vy škodíte sami sebe. Tuto ľudia, ktorí si povedia, že však mať dobytok, mať nejaké stádo, to je moje živobytie, ja sa tým živím, prečo by som sa mal obmedzovať, však vy keď raz tu budete zavádzať rôzne obmedzujúce opatrenia, však to mi obmedzujete moje živobytie, to beriete peniaze mojej rodine, prečo ja by som mal dodržiavať tieto opatrenia. A prečo by som ich mal dodržiavať, keď ľudia počas covidu, keď tu tie opatrenia nedodržiavali, čo tí odborníci navrhovali, tak vy ich tu idete amnestovať. A ja napríklad, ja tu mám nejaké vyjadrenia vytiahnuté a ja s nimi súhlasím, však samotný pán premiér hovorí, že on dokonca teda takto glosuje smerom na opozíciu a hovorí o tom, že koľko tu máme zrazu expertov na kravy a že či teda vedia vôbec povedať, že krava nie je fialová, ale že je hnedá. On teda zároveň prosí opozíciu a hovorí, že, apeluje na celú spoločnosť, aby sme tu nevyvolávali nejakú hystériu, nevybíjali z toho politický kapitál, aby sme rešpektovali nášho hlavného veterinára a všetkých odborníkov. Ja s ním môžem absolútne súhlasiť. A myslím si, že má to byť nejaká... však aj náš Ivo Štefunko vystúpil teraz a pochválil vás za to, že prichádzate v skrátenom legislatívnom konaní s nejakými opatreniami. Ja si myslím, že na tom môže byť celospoločenská zhoda, že naozaj rešpektujme odborníkov, zavádzajme tu opatrenia tak tvrdé, ako ich odporúčajú tí odborníci, aby sme ochránili zdravie, životy, ale aj majetky našich obyvateľov. Ale potom aj vy urobte ten ústretový krok, aby sme ťahali za ten jeden povraz a vyšlite ten signál, že nebudeme teda rešpektovať to, že niekto tých odborníkov nerešpektoval počas pandémie. Však vy ste to boli, ja si pamätám ešte tie vaše mítingy, čo ste robili a vyzývali ste na to, aby si dávali ľudia dole rúška. Samotný pán premiér podkopával účinnosť tých opatrení, či už očkovania, alebo ostatných opatrení. Rozprával napríklad o tom, aké očkovanie je veľký biznis. A vy ste si podľa mňa vtedy ani neuvedomovali, že aké to môže mať ďalekosiahle následky, ako sa vám to môže vrátiť. Teraz sa vám to po prvé vracia ako bumerang. Vracia sa vám to ako bumerang v tom, že budete mať problém v tom, aby ľudia rešpektovali tie opatrenia, pretože si povedali, však vy ste boli tí, ktorí navádzali k porušovaniu tých opatrení, ale zároveň teda už to teraz aj vidíme, že vracajú sa nám napríklad ochorenia ako osýpky, záškrt, čierny kašeľ a pod., čo teda má presne zárodky v tých posledných rokoch, kedy sa znižovali práve, kedy sa znižovala dôvera v očkovanie a teraz nám klesá tá kritická hranica, kedy sa ľudia odmietajú očkovať. No a teraz vás to bude stáť omnoho viac peňazí, omnoho viac životov, je to práve, vracia sa vám to ako bumerang. Najlepšie, čo teraz môžete urobiť, je to, že podáte tú nastrčenú ruku od opozície, ktorá vám tu schválila skrátené legislatívne konanie, ktorá vám často aj hovorí, že tie opatrenia, ktoré prijímate, sú dobré, možno by mali byť oveľa rýchlejšie prijímané, no tak vyšlite ten signál, že máme počúvať odborníkov, ideme to spoločne ťahať v tejto krízovej situácii, keď tu máme teraz slintačku a krívačku a že nebudete akceptovať porušovanie tých pravidiel v covide. Nebudete tu chrániť porušovateľov, ktorí ohrozovali zdravie, ktorí vyslovene pľuli do tváre obetiam pandémie, pacientom, ale aj zdravotníkom, ktorí tu makali. Ja si myslím, že môžeme za týmto urobiť čiaru, ak toto teda dokážete nejakým spôsobom stiahnuť a my sa dokážeme za viacero tých opatrení aj postaviť. Viete, ono je to aj o symboloch, napríklad včera sme tu mali 1. apríla odsúdeného extrémistu pána Bombica tuto hore na balkóniku a nebola ani náhoda, že tu bol zrovna, keď preberáme tento zákon, však sme ho teraz začali preberať. To bol človek, ktorý, to bol ten etalón toho, ako môže vyzerať, keď niekto nerešpektuje odborníkov. On rozpráva také vyjadrenia, že niekam chce strčiť hygieničke žeravý kutáč za to, že teda si robila svoju robotu a snažila sa chrániť zdravie našich občanov. On zverejňoval čísla hygieničky, zdá sa mi, že jednej pani hygieničky dokonca zverejnil číslo a doslova akože pozýval verejný lynč za tie opatrenia, ktoré sme tu mali, aby chránili našich občanov, tak tu takýto človek zverejňoval čísla našich odborníkov a vyslovene ich vystavoval nejakému verejnému lynču. =====